b'\n_START_ARTICLE_\nAstrid Gartz\n_START_PARAGRAPH_\nAstrid Gartz (s. 8. tammikuuta 1942 Liljendal) on suomalainen uutistoimittaja. _NEWLINE_Gartz opiskeli valtiotieteit\xc3\xa4 Helsingin yliopistossa 1962\xe2\x80\x931964. H\xc3\xa4n oli STT:n palveluksessa 1964\xe2\x80\x931966 toimittajana ja Yleisradion palveluksessa 1966\xe2\x80\x932002 toimittajana, tuottajana ja TV1:n ohjelmajohtajana. Yleisradiossa Gartz ty\xc3\xb6skenteli aluksi ruotsinkielisen uutistoimituksen Fr\xc3\xa5n dag till dag -ohjelmassa ja Kv\xc3\xa4llsnytt-uutisl\xc3\xa4hetyksess\xc3\xa4. H\xc3\xa4n toimitti ja luki uutisia vuosina 1967\xe2\x80\x931972._NEWLINE_Astrid Gartz oli Helsingin kaupunginvaltuutettu SDP:n ryhm\xc3\xa4ss\xc3\xa4 2005\xe2\x80\x932008. H\xc3\xa4n on ollut my\xc3\xb6s Helsingin sosiaalilautakunnan puheenjohtaja._NEWLINE_Gartz sai tiedonjulkistamisen valtionpalkinnon vuonna 1977 City-lehden televisioalan ammattilaisista kokoama raati valitsi h\xc3\xa4net Suomen kuudenneksi vaikutusvaltaisimmaksi televisioviihteen vaikuttajaksi vuonna 2001._NEWLINE_Vuonna 2012 Astrid Gartz palkittiin el\xc3\xa4m\xc3\xa4nty\xc3\xb6st\xc3\xa4\xc3\xa4n Kultaisella Venlalla.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nGartz asui yhdess\xc3\xa4 ministeri V\xc3\xa4in\xc3\xb6 Leskisen kanssa, ja he saivat pojan vuonna 1971.'